**Datum: 05.06.2025.**

**SAOPŠTENJE ZA MEDIJE**

**Račun na mail donosi vam poklon od 5 GB mobilnog neta**

*Na Svjetski dan životne sredine, kompanija m:tel poziva korisnike da koriste uslugu „Račun na mail“*

Na današnji dan – Svjetski dan životne sredine podsjećamo vas na važnost očuvanja prirodnih resursa. A svoj doprinos zaštiti životne sredine možete dati i vi samo jednim klikom i odabirom usluge „Račun na mail”. Ova m:tel usluga omogućava vam da svoje m:tel račune umjesto u štampanoj formi dobijate putem e-maila, čime se direktno smanjuje upotreba papira i doprinosi očuvanju šuma i životne sredine.

Pored ekološkog značaja, „Račun na mail” pruža i brojne praktične prednosti. Na ovaj način svojim računima možete da pristupite bilo kad i bilo gdje, bez potrebe za štampanjem. Svi vaši podaci biće dodatno zaštićeni u digitalnom formatu i sačuvani u vašem e-mail sandučiću. Digitalni računi ne zauzimaju fizički prostor, pa nema potrebe za skladištenjem papira u ladicama. Sve što vam je potrebno je nekoliko klikova da pronađete, pregledate i platite račun.

Kao dodatnu motivaciju, iskoristite i nagradu za vašu pametnu odluku - 5 GB mobilnog interneta koji važi 30 dana od aktivacije. Dobijeni internet bonus možete da iskoristite sami ili da poklonite bilo kom drugom m:tel korisniku. Aktivaciju dobijenog koda izvršićete slanjem SMS-a na broj 065/1132.

Prijava na uslugu „Račun na mail” je jednostavna i dostupna putem:

* portala ili aplikacije [Moj m:tel](https://moj.mtel.ba/Privatni/Prijava),
* pozivom na broj 0800 50 000,
* ili dolaskom na bilo koje m:tel prodajno mjesto.

U digitalnom dobu, prelazak na elektronske račune predstavlja mali, ali značajan korak ka očuvanju životne sredine. Napravite i vi svoj korak ka zelenoj budućnosti!

Ključne riječi: m:tel, Račun na mail

Izvor fotografija: m:tel PR